《短歌行》
金朝·李龏

日月出又没，贵贱同一尘。求荣不求辱，利欲相纷纶。

鲸鱼张鬣海水沸，拟学长生更容易。不知中有长恨端，秦亡祖龙失天地。

野草白根肥，凤雏长忍饥。人生过五十，何用假光辉。

四时相催节回换，乌头虽黑有白时。一尊绿酒绿于染，有歌有舞闻早为。

庭前芳树朝夕改，可叹年光不相待。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。